किसी भी वैज्ञानिक क्रिया-कलाप का उद्देश्य किसी घटना को समझने, किसी वस्तु को पाने की क्रिया को विकसित करने, पदार्थों के नये गुणों को खोजने, प्रकृति में छिपे अंतर्संबंधों कीे खोजने, किसी सिद्धांत को विकसित अथवा विस्तारित करने, किसी वस्तु या यंत्र को आविष्कृत करने आदि के लिए होता है। वैज्ञानिकों की खोज-यात्रा के दौरान जब ‘यूरेका-क्षण’ आते हैं तब उन्हें अपार आनन्द की अनुभूति होती है। यह वास्तव में सृजन से मिला सुख होता है। इस दौरान कई ‘मजेदार घटनाएं घटती हैं। इन घटनाओं को आधार मान कर खोजों का एक व्यापक स्पेक्ट्रम प्राप्त होता है। आइये, इस स्पेक्ट्रम से परिचित होने के लिए हम वैज्ञानिक-इतिहास में गोता लगाते हैं।